CELEX: 32015R0704
Language: lv
Date: 2015-04-30 00:00:00
Title: Komisijas Regula (ES) 2015/704 (2015. gada 30. aprīlis), ar ko groza Regulu (EK) Nr. 1881/2006 attiecībā uz PHB, kas nav līdzīgi dioksīniem, maksimāli pieļaujamo koncentrāciju savvaļā nozvejotās dzelkņu haizivīs (Squalus acanthias) (Dokuments attiecas uz EEZ)

1.5.2015   
            
            
               LV
            
            
               Eiropas Savienības Oficiālais Vēstnesis
            
            
               L 113/27
            
         KOMISIJAS REGULA (ES) 2015/704
   (2015. gada 30. aprīlis),
   ar ko groza Regulu (EK) Nr. 1881/2006 attiecībā uz PHB, kas nav līdzīgi dioksīniem, maksimāli pieļaujamo koncentrāciju savvaļā nozvejotās dzelkņu haizivīs (Squalus acanthias)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1993. gada 8. februāra Regulu (EEK) Nr. 315/93, ar ko nosaka Kopienas procedūras attiecībā uz piesārņotājiem pārtikā (1), un jo īpaši tās 2. panta 3. punktu,
   tā kā:
   
               (1)
            
            
               Komisijas Regulā (EK) Nr. 1881/2006 (2) noteikta dioksīnu, dioksīniem līdzīgu polihlorbifenilu (PHB) un PHB, kas nav līdzīgi dioksīniem, maksimāli pieļaujamā koncentrācija zivīs un zivsaimniecības produktos.
            
         
               (2)
            
            
               Ieinteresēto personu apvienības sniedza datus par PHB, kas nav līdzīgi dioksīniem, klātbūtni savvaļā nozvejotās dzelkņu haizivīs (Squalus acanthias). No šiem datiem var secināt, ka pašreizējā maksimāli pieļaujamā koncentrācija, kas ir 75 ng uz g slapjā svara, parastos nozvejas un augšanas apstākļos, piemērojot labu zivsaimniecības praksi, daudzos gadījumos nav sasniedzama. Sniegtie dati liecina, ka pašreizējā maksimāli pieļaujamā koncentrācija nav saskaņā ar principu, ka piesārņotāju maksimāli pieļaujamo līmeni nosaka tik zemu, cik vien saprātīgi panākams. Tādēļ ir lietderīgi paaugstināt PHB, kas nav līdzīgi dioksīniem, pašreizējo maksimāli pieļaujamo koncentrāciju savvaļā nozvejotās dzelkņu haizivīs (Squalus acanthias), neapdraudot sabiedrības veselību.
            
         
               (3)
            
            
               Tāpēc būtu attiecīgi jāgroza Regula (EK) Nr. 1881/2006.
            
         
               (4)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1881/2006 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 30. aprīlī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 37, 13.2.1993., 1. lpp.
   
   
      (2)  Komisijas 2006. gada 19. decembra Regula (EK) Nr. 1881/2006, ar ko nosaka konkrētu piesārņotāju maksimāli pieļaujamo koncentrāciju pārtikas produktos (OV L 364, 20.12.2006., 5. lpp.).
   
      PIELIKUMS
      Regulas (EK) Nr. 1881/2006 pielikumu groza šādi:
      
                  1)
               
               
                  pielikuma 5.3. punktu aizstāj ar šādu:
                  
                              “5.3
                           
                           
                              Zivju muskuļu gaļa, zivsaimniecības produkti un to izstrādājumi (25) (34), izņemot:
                              
                                          —
                                       
                                       
                                          savvaļā nozvejotus zušus,
                                       
                                    
                                          —
                                       
                                       
                                          savvaļā nozvejotas dzelkņu haizivis (Squalus acanthias),
                                       
                                    
                                          —
                                       
                                       
                                          savvaļā nozvejotas saldūdens zivis, izņemot diadromās zivis, kas nozvejotas saldūdenī,
                                       
                                    
                                          —
                                       
                                       
                                          zivju aknas un atvasinātos produktus,
                                       
                                    
                                          —
                                       
                                       
                                          jūras dzīvnieku eļļas.
                                       
                                    Maksimāli pieļaujamā koncentrācija vēžveidīgajiem ir spēkā attiecībā uz muskuļu gaļu no piedēkļiem un vēdera (44). Krabjiem un krabjveidīgajiem vēžiem (Brachyura and Anomura) maksimāli pieļaujamā koncentrācija ir spēkā attiecībā uz muskuļu gaļu no piedēkļiem.
                           
                           
                              3,5 pg uz g mitra svara
                           
                           
                              6,5 pg uz g mitra svara
                           
                           
                              75 ng uz g mitra svara”
                           
                        
            
                  2)
               
               
                  pēc 5.4. punkta iekļauj šādu 5.4.a punktu:
                  
                              “5.4.a
                           
                           
                              Muskuļu gaļa no savvaļā nozvejotām dzelkņu haizivīm (Squalus acanthias) un tās produkti (34)
                           
                           
                              3,5 pg uz g mitra svara
                           
                           
                              6,5 pg uz g mitra svara
                           
                           
                              200 ng uz g mitra svara”